KOMISJONI RAKENDUSOTSUS (EL) 2015/1214,

22. juuli 2015,

millega luuakse Euroopa investeerimisprojektide portaal ja nähakse ette selle tehniline kirjeldus

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 25. juuni 2015. aasta määrust (EL) 2015/1017, mis käsitleb Euroopa Strateegiliste Investeeringute Fondi, Euroopa investeerimisnõustamise keskust ja Euroopa investeerimisprojektide portaali ning millega muudetakse määrusi (EL) nr 1291/2013 ja (EL) nr 1316/2013 – Euroopa Strateegiliste Investeeringute Fond, (1) eriti selle artikli 15 lõiget 1,

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Luuakse Euroopa investeerimisprojektide portaal.

Võetakse vastu selle portaali tehniline kirjeldus, mis on esitatud lisas.

Artikkel 2

Projektide lisamine Euroopa investeerimisprojektide portaali toimub järgmiste kriteeriumide kohaselt:

Artikkel 3

Eraõiguslikelt projektide arendajatelt võetakse projektitaotluse menetlemise tasu kuni 250 eurot projekti kohta.

Avaliku sektori projektide arendajatelt kõnealust tasu ei võeta.

Tasudest saadavat tulu kasutatakse täiendavateks assigneeringuteks vastavalt Euroopa Parlamendi ja nõukogu määruse (EL, Euratom) nr 966/2012 (2) artikli 21 lõikele 4 ja määruse (EL) 2015/1017 artikli 15 lõikele 4.

Artikkel 4

Käesolev otsus jõustub kahekümnendal päeval pärast selle avaldamist Euroopa Liidu Teatajas.

(1) ELT L 169, 1.7.2015, lk 1.

(2) Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

LISA

EUROOPA INVESTEERIMISPROJEKTIDE PORTAALI TEHNILINE KIRJELDUS

1. ÜLDKIRJELDUS

Määruse (EL) 2015/1017 artikli 15 kohaselt loodud Euroopa investeerimisprojektide portaal on liidu investeerimisprojektide jaoks ette nähtud üldkasutatav veebiportaal, mis toimib platvormina, mille kaudu saab projekte tutvustada võimalikele investoritele kogu maailmast. Portaali peamine eesmärk on ergutada ja kiirendada liidus investeerimisprojektide arendamist ja elluviimist ning suurendada selle kaudu tööhõivet ja majanduskasvu. Projekti avaldamine Euroopa investeerimisprojektide portaalis ei tähenda, et Euroopa Komisjon või EIP seda toetavad, ja see ei ole liidult või EIP-lt rahalise toetuse saamise eeltingimus. Portaali peaks olema võimalik hakata kasutama 2016. aasta jaanuaris.

Euroopa investeerimisprojektide portaali peamised osad on järgmised:

i) projektikirjelduste andmebaas (projektikirjeldus sisaldab iga portaali lisatud projekti struktureeritud kokkuvõtlikke andmeid);

ii) interaktiivne projektide kaart ning

iii) interaktiivne projektide register tabeli kujul.

Projektid rühmitatakse Euroopa investeerimisprojektide portaalis sektoritesse vastavalt määruse (EL) 2015/1017 artikli 9 lõike 2 kohastele eesmärkidele ja kategooriatele.

2. EUROOPA INVESTEERIMISPROJEKTIDE PORTAALI HALDAMINE NING SUHTED PROJEKTI ARENDAJATE JA VEEBISAIDI KASUTAJATEGA

Euroopa investeerimisprojektide portaali hakkab haldama Euroopa Komisjon. Liikmesriigid võivad sellele kaasa aidata. Portaali sisu loovad projektide arendajad, st era- ja avaliku sektori juriidilised isikud.

Projektide arendajad ja muud registreeritud veebisaidi kasutajad saavad Euroopa investeerimisprojektide portaali kasutada siis, kui nad on heaks kiitnud selle tingimused, mille eesmärk on tagada projektide arendajatelt saadud ja avaldatud andmete kvaliteet. Samuti selgitatakse neile, et Euroopa Komisjon ei taga avaldatud andmete täpsust ega vastuta projekti avaldamisest tulenevate nõuete eest.

Vastutuse välistamise klausel annab veebisaidi kasutajatele märku, et Euroopa Komisjon ei saa tagada avaldatud andmete täpsust ja et potentsiaalsed investorid peavad rakendama oma tavapäraseid hoolsusmeetmeid muu hulgas finantsaspektide ja kõigi muu projekti investeerimise otsuse jaoks oluliste aspektide suhtes.

3. PROJEKTIDE VALIMINE

Euroopa Komisjoni talitused valivad projektid välja käesoleva otsuse artiklis 2 sätestatud kriteeriumide põhjal. Liikmesriikidel palutakse nimetada üks või mitu kontaktpunkti ning sõlmida teenustaseme kokkulepped, milles määratakse kindlaks nende osa projektide valimises. EIP osa Euroopa investeerimisprojektide portaali edendamisel nähakse ette teenustaseme kokkuleppes. Valideerimisprotsessi teatavad tehnilised aspektid, näiteks projektide arendajate identiteedi kontrollimine, võidakse usaldada kolmandatele isikutele.

Projektide arendajate esitatud andmeid ei avaldata, kui andmed on ebatäpsed või kui nende avaldamine võib tekitada Euroopa Komisjonile või liikmesriikidele või neile kõigile õiguslikke või mainega seotud riske. Projektide andmed eemaldatakse portaalist, kui neid ei ole kolme aasta jooksul ajakohastatud.